Source: https://ispis.sk/judikatura/KSKE/8Sd52/2012
Timestamp: 2020-04-09 22:38:24+00:00
Document Index: 7374764

Matched Legal Cases: ['§ 250', '§ 250', '§ 250', '§ 146', '§ 246', '§ 65', '§ 82', 'súd ', 'súd ', '§ 65', '§ 82']

KSKE 8 Sd 52/2012 - iSpis
iSpis Judikatúra – KSKE 8 Sd 52/2012
KS v Košiciach, dátum 29.10.2012, sp.zn. KSKE 8 Sd 52/2012
§ 250l ods. 2 OSP § 250h ods. 2 OSP § 250d ods. 3 OSP § 146 ods. 1 písm. c) OSP § 246c OSP § 65 zákona č. 461/2003 § 82 zákona č. 461/2003
Súd: Krajský súd Košice Spisová značka: 8Sd/52/2012 Identifikačné číslo súdneho spisu: 7012200854 Dátum vydania rozhodnutia: 30. 10. 2012 Meno a priezvisko sudcu, VSÚ: JUDr. Eva Styková ECLI: ECLI:SK:KSKE:2012:7012200854.1
Uznesenie Krajský súd v Košiciach v právnej veci navrhovateľky: H. X.C., B.. XX.XX.XXXX, X. Č. XXXX/XX, XXX XX W. XX, proti odporkyni: Sociálna poisťovňa, ústredie Bratislava, D.. XX. H. Č.. X, XXX XX X., o preskúmanie rozhodnutia č. XXX XXX XXXX zo dňa 25.05.2012 v konaní o starobnom dôchodku, takto
Odporkyňa napadnutým rozhodnutím č. XXX XXX XXXX zo dňa 25.05.2012 v zmysle ustanovení § 65 a § 82 zákona č. 461/2003 Z. z. o sociálnom poistení v znení zákona neskorších predpisov (ďalej len zákon o sociálnom poistení ) priznala navrhovateľke odo dňa 23.04.2012 starobný dôchodok v sume 181,30 eur mesačne.
Včas podaným opravným prostriedkom zo dňa 03.07.2012, odoslaným na poštovú prepravu dňa 03.07.2012, sa navrhovateľka domáhala opätovného preskúmania napadnutého rozhodnutia odporkyne č. XXX XXX XXXX zo dňa 25.05.2012. Namietala výšku priznaného starobného dôchodku, pričom argumentovala skutočnosťou, že vychovala 3 deti, pracovala celý život a získala obdobie dôchodkového poistenia v trvaní 29 rokov a 293 dní. Sumu priznaného starobného dôchodku navrhovateľka považovala za minimálnu, nepostačujúcu ani na pokrytie nevyhnutných životných nákladov. S ohľadom na uvedené skutočnosti preto žiadala rozhodnutie odporkyne zrušiť a vec vrátiť odporkyni na nové konanie.
Na pojednávaní krajského súdu, nariadenom na deň 30.10.2012, po poučení samosudkyňou (o kritériách pre výpočet starobného dôchodku) , ako i splnomocnenou zástupkyňou odporkyne (o možnosti obrátiť sa na Úrad práce, sociálnych vecí a rodiny s výškou tohto príjmu a žiadať prípadne aj o iné sociálne dávky) navrhovateľka výslovne prehlásila, že svoj návrh berie späť.